


Mestna občina Velenje, Titov trg 1, Velenje, na podlagi Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 - ZORR in 131/23 - ZORZFS) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

Javno zbiranje ponudb
za oddajo nepremičnin v najem

I. NAJEMODAJALEC
Mestna občina Velenje, Titov trg 1, Velenje.

II. PREDMET NAJEMA IN IZHODIŠČNA VIŠINA MESEČNE NAJEMNINE
Predmet javnega zbiranja ponudb so nepremičnine z ID znakom parcela 964 1731/2, parcela 964 1731/3, parcela 964 1651, parcela 964 1715/2, in parcela 964 1730/9 v skupni velikosti 1.127 m2 in se oddajo v najem kot celota.

Izhodiščna mesečna najemnina je določena na osnovi Cenitvenega poročila št. C-2016.26, ki ga je oktobra 2026 izdelal Anton Apat, univ. dipl. inž. grad., stalni sodni cenilec in izvedenec gradbene stroke in znaša 1.520,00 EUR, brez DDV.

III. POGOJI NAJEMA 
1. Nepremičnine, ki so predmet najema, se oddajajo kot celota v obsegu 1.127 m2 na območju Ceste Simona Blatnika. Vsa zemljišča, ki so predmet najema, so v lasti najemodajalca. Zemljišče se oddaja v najem za čas pet (5) let, za namen skladiščenja različnega materiala.
2. Najemnik bo plačeval najemnino v roku 15 dni od izstavitve računa, ki ga bo najemodajalec izstavljal najemniku mesečno. Plačilo najemnine v določenem roku je bistvena sestavina najemne pogodbe. 
3. Najemnina se ne more znižati in se usklajuje enkrat letno z indeksom rasti cen življenjskih potrebščin v RS v preteklem letu ter je po veljavnih predpisih oproščena plačila davka, v primeru spremembe pa je najemnik dolžan davek plačevati v skladu z vsakokratnimi veljavnimi predpisi.
4. Najemnik brez soglasja najemodajalca nepremičnin, ki so predmet najema, ne sme niti delno oddati v podnajem.
5. Kot najugodnejši ponudnik bo izbran tisti, ki bo izpolnjeval vse pogoje razpisa in bo ponudil najvišjo najemnino za mesečni najem nepremičnin. Višina najemnine je edino merilo za ocenjevanje ponudb. 
6. Najemnik mora izpolnjevati vse pogoje, predpisane v točki IV. – POGOJI SODELOVANJA. 
7. Najemna pogodba, ki je priloga k razpisni dokumentaciji, se lahko v nebistvenih sestavinah spremeni s soglasjem najemnika.

IV. POGOJI SODELOVANJA    
1. Pri javnem zbiranju ponudb ne morejo sodelovati cenilec in člani komisije, ter z njimi povezane osebe. V komisijo, ki bo izvedla postopek javnega zbiranja ponudb,  so s sklepom župana imenovani David Vidmar, Brigita Felicijan, Gabrijela Sušec, Suzana Žinić in Bojan Lipnik. Cenitev vrednosti nepremičnin je opravil cenilec Anton Apat, univ. dipl. inž. grad., stalni sodni cenilec in izvedenec gradbene stroke. 
2. V kolikor je ponudba podana po pooblaščencu, je potrebno predložiti pisno pooblastilo.
3. Ponudnik lahko odda ponudbo le za najem vseh nepremičnin kot celote. 
4. Obvezno je vplačati varščino za resnost ponudbe v višini izhodiščne mesečne najemnine, to je 1.520,00 EUR, na podračun EZR MOV, št.: SI56 0133 3010 0018 411 z obveznim sklicem na št. SI00 20104-00862022-318. Znesek varščine se v nobenem primeru ne obrestuje. Uspelemu ponudniku bo varščina obračunana pri najemnini, neuspelim ponudnikom pa vrnjena v roku 15 dni od izbire najugodnejšega ponudnika. V primeru, da ponudnik varščino plača, pa ne odda ponudbe ali jo odda prepozno, varščina zapade v korist najemodajalca. Varščina zapade v korist najemodajalca tudi iz razloga, navedenega v drugi točki III. poglavja.
5. Na razpisu lahko sodelujejo ponudniki, ki v zadnjih šestih mesecih niso imeli blokade TRR.
6. Na razpisu lahko sodelujejo ponudniki, ki imajo do Mestne občine Velenje poravnane vse obveznosti.
7. Ponudnik ne sme biti povezana oseba po sedmem odstavku 51. člena Zakona o stvarnem premoženju države in samoupravnih lokalnih skupnosti (za povezano osebo se štejejo:
· fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
· fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
· pravna oseba, v kapitalu katere ima član komisije ali cenilec delež večji od 50 odstotkov in
· druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca) – Priloga št. 3.
8. Informacije o obdelavi osebnih podatkov v Mestni občini Velenje so v skladu s 13. členom Splošne uredbe o varstvu podatkov (GDPR) objavljene v Politiki zasebnosti Mestne občine Velenje, ki je dostopna na spletni strani www.velenje.si/varstvo-osebnih-podatkov/.

V. PONUDBA
Ponudba se bo štela za pravilno, če bo ponudnik predložil:
1. Izpolnjen obrazec Ponudba, ponujena mesečna najemnina in izjave ponudnika - Priloga št. 1;
2. Potrdilo o plačilu varščine v višini 1.520,00 EUR.
3. Potrdilo, da v zadnjih šestih mesecih ni imel blokade TRR (tuja pravna oseba mora priložiti potrdilo, ki jih izdajo institucije v njegovi državi enakovredne institucijam, od katerih se zahteva potrdila za slovenske pravne osebe, kolikor takega potrdila ne more pridobiti, pa lastno izjavo, overjeno pri notarju ali na Upravni enoti, s katero pod kazensko in materialno odgovornostjo izjavlja, da v zadnjih šestih mesecih ni imel blokade TRR); 
4. Podpisan in žigosan vzorec najemne pogodbe, parafirana vsaka stran - Priloga št. 2 ;
5. Potrdila in dokazila ne smejo biti starejša od 30 dni pred dnevom, ko je ponudnik oddal ponudbo. 
6. Ponudba in vsi dokumenti v zvezi s ponudbo morajo biti v slovenskem jeziku.


VI. POSTOPEK ZBIRANJA PONUDB IN IZBIRE NAJUGODNEJŠEGA PONUDNIKA:
1. Ponudba se bo štela za pravočasno, če bo prispela najpozneje do vključno 16. 11. 2026  na naslov Mestna občina Velenje, Titov trg 1, 3320 Velenje, z oznako: »Ne odpiraj - javno zbiranje ponudb za najem nepremičnin 964 1731/2, 964 1731/3, 964 1651, 964 1715/2 in 964 1730/9«. Na hrbtni strani ovojnice mora biti označen polni naslov pošiljatelja ponudbe. Ponudbe lahko ponudniki oddajo v sprejemni pisarni Mestne občine Velenje ali jih pošljejo priporočeno na zgoraj navedeni naslov.
1. Ponudbe, prispele po razpisnem roku ter nepopolne ponudbe, bodo izločene, ter se jih ne bo obravnavalo. Nepravočasne ponudbe ne bodo upoštevane in bodo zapečatene vrnjene ponudnikom. Komisija bo ocenila le ponudbe, ki bodo popolne.
1. Odpiranje ponudb bo javno in bo potekalo v sejni sobi št. 505/V, dne 17. 11. 2026 ob 11.00 uri. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom in morebitnim pooblastilom ponudnika. 
1. Izbor najugodnejšega ponudnika bo opravila Komisija za izvedbo razpisa o javnem zbiranju ponudb. Komisija bo vse ponudnike po elektronski pošti obvestila o izboru v roku 15 dni po javnem odpiranju ponudb.
1. Izbrani ponudnik bo moral skleniti najemno pogodbo v roku 15 dni po prejetem obvestilu o opravljeni izbiri. V nasprotnem primeru se bo štelo, da je od ponudbe za najem odstopil in ima Mestna občina Velenje pravico zadržati vplačano varščino.
1. Kot najugodnejši ponudnik bo izbran tisti, ki bo izpolnjeval vse pogoje razpisa in bo ponudil najvišjo najemnino za mesečni najem nepremičnin.
1. Najugodnejši ponudnik mora pred sklenitvijo najemne pogodbe podati pisno izjavo, da ni povezana oseba po sedmem odstavku 51. člena Zakona o stvarnem premoženju države in samoupravnih lokalnih skupnosti (povezana oseba – glej točko 4. v IV. točki – POGOJI SODELOVANJA).
1. Najemodajalec na podlagi tega zbiranja ponudb ni zavezan k sklenitvi najemne pogodbe z najugodnejšim ponudnikom oziroma lahko kadarkoli začeti postopek do sklenitve najemne pogodbe brez obrazložitve in brez odškodninske odgovornosti ustavi, pri čemer se plačana varščina najugodnejšemu ponudniku vrne brez obresti. 

VII. DODATNE INFORMACIJE
Dodatne informacije in pojasnila o pogojih javnega zbiranja ponudb in ogledu predmetnih nepremičnin lahko zainteresirani ponudniki dobijo na Mestni občini Velenje, Titov trg 1, Velenje, pri Bojanu Lipniku na telefonski številki 03 8961 670. Ogled predmetnih nepremičnin in druge dokumentacije v zvezi s predmetnimi nepremičninami je možen po predhodnem dogovoru.

Datum: 19. 10. 2026
Št spisa: 4780-0086/2022
Mestna občina Velenje
               Peter Dermol, župan

